CELEX: 32011D0360
Language: sl
Date: 2011-06-20 00:00:00
Title: 2011/360/EU: Izvedbeni sklep Komisije z dne 20. junija 2011 o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo na Madžarskem in Slovaškem (notificirano pod dokumentarno številko C(2011) 4213)  Besedilo velja za EGP

22.6.2011   
            
            
               SL
            
            
               Uradni list Evropske unije
            
            
               L 162/15
            
         IZVEDBENI SKLEP KOMISIJE
   z dne 20. junija 2011
   o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo na Madžarskem in Slovaškem
   (notificirano pod dokumentarno številko C(2011) 4213)
   (Besedilo velja za EGP)
   (2011/360/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) določa nekatere nadzorne ukrepe v zvezi s klasično prašičjo kugo v državah članicah ali njihovih območjih, naštetih v Prilogi k navedeni odločbi.
            
         
               (2)
            
            
               Madžarska je Komisijo obvestila o zadnjih dogajanjih v zvezi z navedeno boleznijo pri divjih prašičih v okrajih Heves in v določenih predelih okraja Borsod-Abaúj-Zemplén.
            
         
               (3)
            
            
               Navedene informacije kažejo, da je bila klasična prašičja kuga pri divjih prašičih v navedenih okrožjih izkoreninjena. Zato je treba območja, na katerih so se razmere izboljšale, črtati s seznama v Prilogi k Odločbi 2008/855/ES, ukrepi iz navedene odločbe pa se ne smejo več uporabljati.
            
         
               (4)
            
            
               Slovaška je Komisijo obvestila o zadnjih dogajanjih v zvezi z boleznijo pri domačih in divjih prašičih na območjih, navedenih za to državo članico v Prilogi k Odločbi 2008/855/ES.
            
         
               (5)
            
            
               Navedene informacije kažejo, da je bila klasična prašičja kuga pri domačih in divjih prašičih v navedenih območjih izkoreninjena. Zato je treba območja, na katerih so se razmere izboljšale, črtati s seznama v Prilogi k Odločbi 2008/855/ES, ukrepi iz navedene odločbe pa se ne smejo več uporabljati za celotno ozemlje Slovaške.
            
         
               (6)
            
            
               Odločbo 2008/855/ES je zato treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga k Odločbi 2008/855/ES se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 20. junija 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 302, 13.11.2008, str. 19.
   
      PRILOGA
      Del I Priloge k Odločbi 2008/855/ES se spremeni:
      
                  1.
               
               
                  točka 3 se nadomesti z naslednjim:
                  „3.   Madžarska
                  
                  Ozemlje okraja Nógrád in ozemlje okraja Pest, ki leži severno in vzhodno od Donave, južno od meje s Slovaško, zahodno od okraja Nógrád ter severno od avtoceste E 71.“
               
            
                  2.
               
               
                  odstavek 4 se črta.